b'\n_START_ARTICLE_\nMichael Haneke\n_START_SECTION_\n\xc5\xbdivljenjepis\n_START_PARAGRAPH_\nHaneke je bil rojen 23. marca 1942 v M\xc3\xbcnchnu, \xc5\xbeivi in dela na Dunaju, kjer je tudi predstojnik oddelka za filmsko re\xc5\xbeijo na filmski akademiji. Vendar od filma Code inconnu naprej ve\xc4\x8dino svojih projektov realizira z zajetno podporo francoskih filmskih skladov._NEWLINE_\xc5\xa0tudiral je na dunajski univerzi filozofijo, psihologijo in teatrologijo. Toda \xc5\xa1tudija ni zaklju\xc4\x8dil in se je kmalu profiliral kot dramaturg in re\xc5\xbeiser televizijskih filmov._NEWLINE_S svojimi filmi Haneke ne \xc5\xbeeli zabavati ljudi, temve\xc4\x8d ho\xc4\x8de v svojih gledalcih prebuditi razmislek o pere\xc4\x8dih temah. Tako so njegovi filmi polni nasilja in se ukvarjajo z dru\xc5\xbebenimi konflikti in tabuji.'